Medisinforsøk gikk galt: Mann erklært hjernedød
En person er hjernedød og fem andre innlagt på sykehus etter at noe gikk galt under utprøving av et nytt smertestillende legemiddel, opplyser Frankrikes helseminister Marisol Touraine. Det var nyhetsbyrået AFP som meldte dette først. De seks deltok frivillig i en test av et legemiddel utviklet av et europeisk legemiddelselskap, skriver Sky News. Uttestingen foregikk i Rennes nordvest i Frankrike. – En alvorlig hendelse fant sted, sier Touraine. Ifølge de første meldingene var det snakk om et cannabis-basert legemiddel, men dette avviser det franske helsedepartementet. Ifølge Touraine er utprøvingen av det nye legemiddelet nå stanset. Franske myndigheter har innledet etterforskning, opplyser statsadvokatkontoret i Paris.
Noe gikk svært galt under utprøving av et nytt smertestillende produkt i Frankrike.